Projekti käigus renoveeritakse EMÜ Polli aiandusuuringute keskuse peahoone ning sisustatakse uus keskkond, kus ettevõtjatele luuakse võimalus tootearendusideede katsetamiseks. Esimene samm kompetentsikeskuse suunas tehti juba paar aastat tagasi, kui Pollis avati tootearenduskeskus. Senine koostöö on kasvatanud ettevõtjate vajadusi ning EAS-i toetuse abil soovitakse edasi areneda ning pakkuda ettevõtjatele teadusmahukamat ja kvaliteetsemat tugiteenust koostöös teiste  teadus-arendusasutustega nii Eestis kui rahvusvahelisel tasandil.